S U S I T A R I M A S

Prie 2020 m. liepos 24 d. sutarties Nr. 22-1628

2021 m. balandžio mėn. d. Nr.

Panevėžys

**Panevėžio miesto savivaldybės administracija**, juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama administracijos direktoriaus Tomo Juknos, veikiančio pagal Panevėžio miesto savivaldybės administracijos veiklos nuostatus, patvirtintus 2011 m. kovo 31 d. Panevėžio miesto savivaldybės Tarybos sprendimu Nr. 1-68-17 (toliau – „Užsakovas“) ir **AB „Panevėžio statybos trestas“**, pagal Lietuvos Respublikos įstatymus įsteigta ir veikianti įmonė, juridinio asmens kodas 147732969, kurios registruota buveinė yra P. Puzino g. 1, LT-35173, Panevėžys, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama Generalinio direktoriaus Egidijaus Urbono, veikiančio pagal Bendrovės įstatus, (toliau – Rangovas), toliau kartu vadinami „Šalimis“, o kiekvienas atskirai – „Šalimi“, vadovaudamiesi 2020 m. liepos 24 d. rangos sutarties „Viešųjų erdvių prie Panevėžio bendruomenių rūmų sutvarkymo rangos darbai“ Nr. 22-1628 (toliau –**Sutartis**) nuostatomis sudarė šį susitarimą prie Sutarties (toliau - **Susitarimas**) ir susitarė:

**Preambulė**

**Atsižvelgiant į tai**, kad Rangovui pagal darbo projekto sprendinius pradėjus rengti archeologinių žvalgymų projektą, gauta neigiama išvada iš Mokslinės archeologijos komisijos su nurodymu vykdyti žvalgomuosius archeologinius tyrimus;

**Atsižvelgiant į tai**, kad 2021-03-25 raštu Nr. 21/03/25-01BR Rangovas pateikė pasiūlymą;

**Atsižvelgiant į tai**, kad 2021-04-02 raštu Nr. 19-830 Užsakovas informavo Rangovą, kad neprieštarauja papildomų darbų įsigijimui;

**Atsižvelgiant į tai**, kad Sutarties 16.7.2.3. papunkčio a dalyje numatyta – „jei Sutarties kaina kartu su papildomais darbais neviršija statinio statybos skaičiuojamosios kainos, nustatytos vadovaujantis STR 1.05.06:2010 „Statinio projektavimas“ aktualia redakcija, ir 30 procentų pradinės Sutarties kainos, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 3.4.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina“;

**Atsižvelgiant į tai**, kad papildomi darbai sudaro 10 500 Eur (dešimt tūkstančių penkis šimtus eurų) be PVM, 12 705 Eur (dvylika tūkstančių septyni šimtai penki eurai) su PVM, t. y. 0,52 proc. visos sutarties vertės su PVM;

**Atsižvelgiant į tai**, kad 2021-04-19 raštu Nr. 21/04/19-01BR Rangovas pateikė prašymą dėl Darbų pabaigos termino pratęsimo;

**Atsižvelgiant į tai**, kad Sutarties 4.3. punkte numatyta galimybė pratęsti Darbų pabaigos terminą;

Šalys sudarė šį Susitarimą dėl Sutarties kainos ir terminų koregavimo ir susitarė:

**1. Susitarimo dalykas**

1. Sutartyje nurodyta atliekamų Darbų kaina be PVM 2 013 955,24 Eur (du milijonai trylika tūkstančių devyni šimtai penkiasdešimt penki eurai 24 cnt) ir PVM 422 930,60 Eur (keturi šimtai dvidešimt du tūkstančiai devyni šimtai trisdešimt eurų 60 cnt), Darbų kaina su PVM yra 2 436 885,84 Eur (du milijonai keturi šimtai trisdešimt šeši tūkstančiai aštuoni šimtai aštuoniasdešimt penki eurai, 84 cnt), darbų kaina, atsižvelgiant į papildomus darbus koreguojama sekančiai – darbų kaina be PVM 2 024 455,24 Eur (du milijonai dvidešimt keturi tūkstančiai keturi šimtai penkiasdešimt penki eurai 24 cnt) ir PVM 425 135,60 Eur (keturi šimtai dvidešimt penki tūkstančiai vienas šimtas trisdešimt penki eurai 60 cnt), Darbų kaina su PVM 2 449 590,84 Eur (du milijonai keturi šimtai keturiasdešimt devyni tūkstančiai penki šimtai devyniasdešimt eurų 84 cnt).

2. Vadovaudamosi 2020 m. liepos 24 d. sutarties 22-1628 4.3.3. papunkčiu, Šalys susitaria pratęsti Darbų pabaigos terminą 4 mėnesiams.

3. Šalys sutaria pakeisti Sutarties priedą Nr. 3 „Kalendorinis darbų vykdymo grafikas“ (pridedama).

**2. Kitos sąlygos**

2.1 Šio Susitarimo vykdymui ir aiškinimui taikoma Lietuvos Respublikos teisė.

2.2. Susitarimo pasirašymo metu prie jo pridedamas Priedas Nr. 1 2021-03-25 Rangovo raštas Nr. 21/03/25-01BR.

2.3. Susitarimo pasirašymo metu prie jo pridedamas Priedas Nr. 2 2021-04-19 Rangovo raštas Nr. 21/04/19-01BR.

2.4. Priedas Nr. 3. patikslintas „Kalendorinis darbų vykdymo grafikas“.

2.4. Šis Susitarimas sudarytas 2 dviem egzemplioriais lietuvių kalba, po vieną kiekvienai šaliai. Abu Susitarimo egzemplioriai yra vienodos teisinės galios.

* 1. Kitos Sutarties sąlygos lieka nepakeistos.

**Šalių rekvizitai ir parašai:**

**Užsakovas**   **Rangovas**

|  |  |  |
| --- | --- | --- |
| Panevėžio miesto savivaldybės administracija  Laisvės a. 20, LT- 35200, Panevėžys  Įmonės kodas 288724610  Tel. 8 45 501360, faksas 8 45 501360  Ne PVM mokėtojas  A.s. Nr. LT56 7300 0100 0238 6606  AB „Swedbank“  Banko kodas 73000 | AB „Panevėžio statybos trestas“  Kodas 147732969  P. Puzino g. 1, LT-335173 Panevėžys  PVM mokėtojo kodas LT477329610   1. s. Nr. LT947300010000074994,   AB „Swedbank“  Tel.: 8 45 505 503  Faksas: 8-45-505 520  El. paštas: pst@pst.lt | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. |